### Resumé

Der er samlet afsat 50 mio. kr. til bygningsvedligehold og energioptimering af de ekstraordinære midler som følge af selvbudgettering. Økonomiudvalget har den 23. september 2024, jf. punkt 216, godkendt forslag til investeringsrammer. Forslag til udmøntning af de godkendte investeringsrammer forelægges til godkendelse. Samtidig søges anlægsbevilling på 45 mio. kr. forudsat Byrådets godkendelse den 2. oktober 2024 af den foreløbige anlægsbevilling på 5 mio. kr. (10% frisættelse) til genopretning af tagene på [adresse] i Give.

### Sagsfremstilling

Der er ekstraordinært i 2024 afsat 50 mio. kr. til bygningsvedligehold og energioptimering. I prioriteringen af anvendelsen af de 50 mio. kr. er det foreslået, at midlerne bidrager til:

* Øget velfærd: Øget trivsel og forbedret arbejdsmiljø bl.a. gennem indeklimaforbedringer
* Økonomiske gevinster: Varige driftsbesparelser på bygningsområdet, reduktion af udgifter til følgevirkninger samt risiko for øvrige afledte effekter (f.eks. lukning af tilbud)
* Grønnere bygningsområde: CO2-belastningen fra bygningsdriften reduceres

I vurderingen af hvilke tiltag, der på bedst mulig vis kan bidrage til ovenstående, er det foreslået, ud fra konkrete faglige vurderinger, at der investeres inden for følgende:

* Tag- og energirenoveringer: Bidrager til varige driftsbesparelser, bedre indeklima og mere energivenlige bygninger.
* Akutte forhold: Forhold, der ud fra en byggeteknisk vurdering er så akutte, at der snarest bør ske en udbedring/genopretning for at forhindre yderligere fordyrende følgeskader eller potentiel risiko for lukning af tilbud.
* Konvertering af olie- og gasfyr til fjernvarme og varmepumper: Bidrager til mere energivenlige bygninger og understøtter mål i klimaplanen og den lokale udrulning af fjernvarme i Vejle Kommune.
* Udskiftning eller udbedring af tekniske installationer: Udskiftning af varmerørsinstallationer, primært på skoler. Bidrager til mere energivenlige bygninger. Yderligere imødegås udgifter til reparation af rørbrud som følge af udtjente rørinstallationer.

Økonomiudvalget har på denne baggrund den 23. september 2024, jf. punkt 216, godkendt følgende investeringsrammer:

|  |  |
| --- | --- |
| **Emne** | **Estimeret investeringsramme, 1.000 kr.** |
| Tag- og energirenoveringer | 23.000 |
| Akutte forhold\* | 20.500 |
| Konvertering af olie- og gasfyr til fjernvarme og varmepumper | 3.000 |
| Udskiftning af tekniske installationer | 3.500 |
| **I alt** | **50.000** |

Tabel 1. Godkendte investeringsrammer
\* Vedrørende rammen til Akutte forhold behandler Byrådet den 2. oktober 2024 godkendelse af foreløbig anlægsbevilling på 5 mio. kr. (10% frisættelse) til genopretning af tagene på [adresse] i Give.

Forslag til konkret udmøntning af de godkendte investeringsrammer har afsæt i de udarbejdede vedligeholdelsesplaner, faglige vurderinger og det nuværende behov og oparbejdet efterslæb med henblik på at opnå så meget værdi som muligt af investeringen i forhold til øget velfærd, økonomiske gevinster og et grønnere bygningsområde, som nævnt ovenfor.

Investeringsrammerne foreslås dermed udmøntet på følgende vis, som ligeledes fremgår som bilag.

![](data:image/png;base64...)
Tabel 2. Udmøntning af investeringsrammerne, forudsat Byrådets godkendelse 2. oktober 2024 af anlægsbevilling på 5 mio. kr. (10% frisættelse) til genopretning af tagene på [adresse] i Give.

### Økonomi

![](data:image/png;base64...)
Figur 1 - Ny/ændring af anlægsbevilling

![](data:image/png;base64...)
Figur 2 - tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på 45 mio. kr. til bygningsvedligehold og energioptimering i 2024. Udgiften finansieres af den til formålet afsatte pulje i 2024. Der må forventes overførsel til 2025.
Det er forudsat Byrådet godkender den foreløbige anlægsbevilling på 5 mio. kr. (10% frisættelse) til genopretning af tagene på [adresse] i Give, så der inkl. denne sag, gives anlægsbevilling på 50 mio. kr.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

De kommunale bygninger spiller en vigtig rolle som fysiske rammer for velfærdsservice og arbejdspladser. De fysiske rammer spiller dermed en rolle ift. bl.a. trivsel, læring og arbejdsmiljø. Derudover er der til bl.a. opvarmning og belysning forbundet et større klimaaftryk. Bygningernes vedligeholdelsesmæssige stand og energiramme har derfor stor betydning for det gode liv, klimaet og økonomien.

### Sagens videre forløb

Sagen skal behandles i Økonomiudvalget og Byrådet.

### Historik

#### Teknik- og Miljødirektøren indstiller, den 1. oktober 2024, punkt 189:

**at** forslag til udmøntning af de godkendte investeringsrammer godkendes, og

**at** de bevillingsmæssige konsekvenser, jf. bevillingsskema under afsnittet Økonomi, godkendes.

####

#### Beslutning fra Teknisk Udvalg, den 1. oktober 2024, punkt 189:

Anbefalet, med bemærkning om at [adresse] må udgå, idet projektet endnu ikke er klar.

Bilag vedr. George Rasmussen er efter aftale med udvalget rundsendt og bilagt sagen.

Paw Laursen tog forbehold.

Rita Holst og Malthe Winther var fraværende.

####

#### Beslutning fra Økonomiudvalget, den 28. oktober 2024, punkt 246:

Teknisk Udvalgs indstilling blev anbefalet.

### Beslutning

Byrådet godkendte indstillingen fra Teknisk Udvalg.

Fraværende:

Ingrid Madsen. I stedet mødte Oscar Steffensen.

Ida Karlsen. I stedet mødte Lennarth Olsen El-Ahmad.